รัฐบาลไทย-ข่าวทำเนียบรัฐบาล-นายกรัฐมนตรีขอบคุณทุกหน่วยงานยึดทรัพย์เครือข่ายยาเสพติดได้ ๗,๓๐๐ ล้านบาท ป.ป.ส.โชว์ผลงานที่สุดแห่งปี
วันศุกร์ที่ 8 ตุลาคม 2564
นายกรัฐมนตรีขอบคุณทุกหน่วยงานยึดทรัพย์เครือข่ายยาเสพติดได้ ๗,๓๐๐ ล้านบาท ป.ป.ส.โชว์ผลงานที่สุดแห่งปี
นายกรัฐมนตรีขอบคุณทุกหน่วยงานยึดทรัพย์เครือข่ายยาเสพติดได้ ๗,๓๐๐ ล้านบาท ป.ป.ส.โชว์ผลงานที่สุดแห่งปี UNODC ชมเป็นแนวทางให้ประเทศอื่น รมว.ยุติธรรม พอใจภาพรวมปีก่อน เล็งปีนี้ต้องยึดได้ ๑๐,๐๐๐ ล้านบาท ชี้เป้ามีเงินรางวัลรอผู้แจ้งเบาะแส ๕๐๐ ล้านบาท
ในวันศุกร์ที่ ๘ ตุลาคม ๒๕๖๔ เวลา ๑๓.๐๐ น. ณ สํานักงาน ป.ป.ส. มีการจัดงาน "ที่สุดแห่งปี : ผลการดําเนินงานป้องกันและปราบปรามยาเสพติด ประจําปี 2564" โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธี พร้อมด้วยศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายวิชัย ไชยมงคล เลขาธิการ ป.ป.ส. นายเจเรมี ดักลาส ผู้แทน UNODC ประจําภูมิภาคเอเชียตะวันออกเฉียงใต้ และผู้บริหารระดับสูงจาก ๙ กระทรวง ๒๖ หน่วยงาน และ ๒ ส่วนราชการ และผู้เข้าร่วมงานผ่านระบบ Zoom จาก ๒๗ ประเทศ ๔๓ หน่วยงาน โดยก่อนเข้างานมีการคัดกรองและตรวจ ATK โดยพยาบาลวิชาชีพ และมีการจัดนิทรรศการผลงานดําเนินงานป้องกันและปราบปรามยาเสพติด
โดยในช่วงแรก เลขาธิการ ป.ป.ส.ได้พาชมนิทรรศการ โชว์ผลงานของการดําเนินการในปีที่ผ่านมา ซึ่งมีทรัพย์สินบางส่วนที่ยึดได้นํามาแสดงด้วย เช่น ทองรูปพรรณ อาวุธปืน โดยทาง ป.ป.ส.มี ๕ มาตรการหลัก คือ ๑. มาตรการความร่วมมือระหว่างประเทศ ๒. มาตรการปราบปรามและบังคับใช้กฎหมาย ๓. มาตรการป้องกันยาเสพติด ๔.มาตรการบําบัดรักษายาเสพติด และ ๕.มาตรการบริหารจัดการอย่างบูรณาการ
นายเจเรมี กล่าวว่า ตนขอขอบคุณทุกท่านที่มาร่วมงานในวันนี้ ซึ่งทุกท่านถือเป็นกําลังสําคัญในการร่วมกันแก้ไขปัญหายาเสพติดที่เป็นปัญหาสําคัญของประเทศ ความเดือดร้อนของพี่น้องประชาชนที่เกิดจากปัญหายาเสพติด ถือเป็นหน้าที่ของพวกเราทุกคน ตนทราบดีว่าทุกท่านมีความตั้งใจ มุ่งมั่น และบูรณาการร่วมกันอย่างเต็มกําลังความสามารถ ในการป้องกันและปราบปรามยาเสพติด ลดความเดือดร้อนของพี่น้องประชาชนให้พวกเขาเหล่านั้นได้อยู่ในสังคมปลอดภัยจากยาเสพติด จากการผนึกกําลังทุกภาคส่วนของสังคม ทําให้สามารถดําเนินการแก้ไขปัญหายาเสพติดจนมีผลงานเด่นประจําปี ๒๕๖๔ และเป็นแนวทางใหม่ๆให้กับประเทศอื่นๆ ด้วย
นายสมศักดิ์ กล่าวว่า การดําเนินการของ ป.ป.ส. ที่ผ่านมาเราดําเนินการอย่างหนัก ต้องเปลี่ยนแนวทางของการทํางานเพื่อให้ทันกับการปราบปรามยาเสพติด ป.ป.ส.ต้องทํางานเชิงรุก เพราะมีประมวลกฎหมายยาเสพติดฉบับใหม่ ๑๘๒ มาตรา และตนเชื่อว่าทีมงานของ ป.ป.ส.จะทํางานได้ จากปีที่ผ่านมาเราตั้งเป้ายึดทรัพย์ ๖,๐๐๐ ล้านบาท ซึ่งเราทําได้เกินเป้าหมายยึดได้ถึง ๗,๓๔๖.๘๒ ล้านบาท ซึ่งตนเชื่อว่าเมื่อมีประมวลกฎหมายยาเสพติดใหม่เราจะทําได้ง่ายมากขึ้น และยังได้มีการประสานงานกับต่างประเทศ เช่น DEA ของสหรัฐฯ จะช่วยให้เราทํางานได้ง่ายมากขึ้นอีก กฎหมายเก่าการทําสํานวนส่งสํานวนแต่ไม่สามารถฟ้องได้ นายกรัฐมนตรีมีคําสั่งถึงตนทําให้ชัดเจน ซึ่งตนไม่เชื่อว่าหน่วยราชการรับสินบน จึงต้องดูว่ากฎหมายมีช่องว่างอะไรหรือไม่ สิ่งต่างๆเหล่านี้เราต้องศึกษาให้เกิดความชัดเจนในกฎหมายใหม่
นายสมศักดิ์ กล่าวว่า ตนดูจํานวนผู้ต้องขังในขณะนี้สถิติปี ๒๕๕๙ มีผู้ต้องขังคดียาเสพติด ๗๑% ปี ๒๕๖๒ เพิ่มขึ้นเป็น ๗๙% และปี ๒๕๖๔ เพิ่มขึ้นเป็น ๘๒% เป็นเหตุที่เราเสนอร่างกฎหมายใหม่เข้าไป ผู้ต้องขังมีจํานวนมากเราจับเท่าไรยาเสพติดก็ไม่ลด เราจึงมีแนวทางการเสนอกฎหมายปรับโทษใหม่ และเราจะยึดทรัพย์ให้หนักขึ้น ยึดทรัพย์ย้อนหลังได้ถึง ๑๐ ปี โดยเป้าหมายปีที่ผ่านมาเราวางไว้ที่ ๖,๐๐๐ ล้านบาท แต่ปีงบประมาณต่อไปเรามีประมวลกฎหมายยาเสพติดที่แยกคดีทรัพย์และคดีอาญาออกจากกัน ซึ่งปีนี้เราขอประมาณ ๑๐,๐๐๐ ล้านบาท และ ๕% หรือ ๕๐๐ ล้านบาท จะเป็นของผู้ที่ชี้เบาะแส สําหรับข้าราชการและเจ้าหน้าที่จะได้ ๒๕% หรือ ๒,๕๐๐ ล้านบาท ที่ถูกต้องตามกฎหมาย เราจะเอาตัวยาเป็นหลักเหมือนเดิมไม่ได้ ตรวจชี้วัดจะเปลี่ยนเป็นจํานวนทรัพย์และการใช้ พ.ร.บ.มาตรการฯ ๒๕๓๔ และกฎหมายฟอกเงิน และจะดําเนินการกับ ๖๔๓ เครือข่าย ผู้ค้ายา ๑๐,๐๗๓ คน ซึ่งตนคิดว่าไม่ใช่เรื่องใหญ่ เราดําเนินการได้ ขอให้ท่านทั้งหลายช่วยแจ้งเบาะแสและมารับรางวัลตามที่เรากําหนดไว้
ทั้งนี้ ในงานได้มีการเปิดคลิปวิดีโอของ พล.อ.ประยุทธ์ จันทร์โอชา นายกรัฐมนตรี ที่ได้ให้กําลังใจและชื่นชมเจ้าหน้าที่ โดยมีใจความว่า ตลอดระยะเวลา ๑ ปี ในการทํางานด้านการปราบปรามยาเสพติด ซึ่งถือเป็นวาระสําคัญของชาติ ทุกหน่วยงานมีการบูรณาการการทํางานอย่างจริงจัง ซึ่งวันนี้ต้องยอมรับว่าทุกภาคส่วนทํางานกันอย่างเข้มข้น ทั้งตํารวจ ป.ป.ส. ภาคประชาสังคม ภาคีเครือข่ายประเทศต่าง ๆ จนการปราบปรามยาเสพติด มีการพัฒนาไปมาก ในปี ๒๕๖๔ ทางรัฐบาลตั้งเป้าหมายยึดอายัดทรัพย์สินไว้ที่ ๖,๐๐๐ ล้านบาท ซึ่งในเวลานี้ เราสามารถยึดอายัดทรัพย์สินได้กว่า ๗,๓๐๐ ล้านบาท โดยถือว่าเราทํางานได้เกินเป้าหมายที่ได้รับปากกับประชาชนไว้ แต่สิ่งที่ต้องยอมรับในหนึ่งประเด็น คือ กฏหมายยาเสพติดที่ล้าสมัยที่ใช้มายาวนานถึง ๔๒ ปี ขณะนี้ได้ดําเนินการปรับปรุงแก้ไขร่างประมวลกฎหมายยาเสพติดให้ทันสมัย เพื่อสอดรับกับสถานการณ์การทํางานในปัจจุบัน จากนี้เราจะสามารถยึดอายัดทรัพย์สินผู้ค้ายาเสพติดย้อนหลังได้ถึง ๑๐ ปี และกฎหมายสําคัญอีกหนึ่งฉบับ ตนขอเรียกว่ากฎหมายเพื่อประชาชน นั่นคือ การปลดล็อคพืชกระท่อม ซึ่งเวลานี้พืชชนิดดังกล่าว ไม่ได้ผิดกฎหมายอีกต่อไปหลังประชาชนต้องถูกเอาผิดในการเคี้ยวสมุนไพรชนิดนี้ยาวนานมาถึง ๗๘ ปี และจากนี้รัฐบาลขอยืนยันว่าจะเดินหน้าผลักดันพืชกระท่อมให้เป็นพืชเศรษฐกิจเพื่อทําให้เกิด รายได้ต่อไป อีกประเด็นหนึ่งที่เป็นเรื่องสําคัญ คือ การพัฒนาเทคโนโลยีให้ทันสมัยเท่าทันกลุ่มผู้ค้ายาเสพติดทุกราย เพื่อติดตามกระบวนการค้ายาที่หันมาใช้สกุลเงินดิจิทัล หรือ Cryptocurrency ในการกระทําความผิด
"สุดท้ายนี้ผมขอขอบคุณ ๙ กระทรวง ๒๖ หน่วยงาน และ ๒ ส่วนราชการ ที่ร่วมกันบูรณาการอย่างมีประสิทธิภาพ ตลอดจนพี่น้องประชาชนที่มีส่วนร่วมในการแก้ไข ปัญหายาเสพติด ผมขอเป็นกําลังใจให้กับทุก ๆ ท่าน ในการปฏิบัติหน้าที่ และขอให้ทุกคนมุ่งมั่น แก้ไข ขจัดภัย ยาเสพติด เพื่อความปลอดภัยของสังคมสืบต่อไป" นายกรัฐมนตรี กล่าว
จากนั้นนายสมศักดิ์ ให้สัมภาษณ์ว่า ผลงานภาพรวมในปีที่ผ่านมา ตนมีความพึงพอใจเป็นอย่างมาก เพราะทุกหน่วยงานเน้นปฎิบัติการด้วยความตั้งใจ ซึ่งตนต้องขอบคุณ นายอุทัย สินมา อธิบดีอัยการ แผนกคดียาเสพติด ส่วนของเรื่องกฎหมาย เราได้รับความร่วมมือจาก นายสาคร ตั้งวรรณวิบูลย์ ผู้พิพากษาศาลฎีกา ซึ่งทําให้แนวทางในการบังคับใช้กฎหมายมีความชัดเจนขึ้น